Ο **Αθλητικός Πολιτιστικός Σύλλογος Αχιλλέας Τριανδρίας** είναι ελληνικό αθλητικό σωματείο που δραστηριοποιείται στην περιοχή της Τριανδρίας, στο Νομό Θεσσαλονίκης. Επίσημο έτος ίδρυσής του είναι το 1946 και χρώματα του το μπλε και το λευκό. Ο σύλλογος διατηρεί τμήματα καλαθοσφαίρισης με έδρα το Δημοτικό Γυμναστήριο Τριανδρίας και ποδοσφαίρου με έδρα το Δημοτικό Στάδιο Τριανδρίας.

Τμήμα ποδοσφαίρου ανδρών
------------------------

Κατά την αγωνιστική περίοδο 1963-64, ο Αχιλλέας Τριανδρίας συμμετείχε στην Β' Εθνική κατηγορία. Κατά την αγωνιστική περίοδο 2018-19, ο Αχιλλέας Τριανδρίας συμμετείχε στο Πρωτάθλημα της Α1 κατηγορίας της Ε.Π.Σ.Μ. Στην τελική βαθμολογική κατάταξη βρέθηκε στην προτελευταία θέση με συνέπεια τον υποβιβασμό του στην Α' Κατηγορία της Ένωσης για την περίοδο 2019-20.

### Συμμετοχές στις εθνικές κατηγορίες

| Κατηγορία | Συν | Χρονιές |
| --- | --- | --- |
| Β' Εθνική | 1 | 1963-64 |
| Δ' Εθνική | 11 | 1987-88, 1990-91, 1991-92, 1992-93, 1993-94, 1994-95, 1998-99, 1999-00, 2010-11, 2011-12, 2012-13 |

### Τίτλοι

* Α' ΕΠΣΜ: 1963, 1984, 1985, 1987, 1990, 1998
* Β' ΕΠΣΜ: 1962, 1968, 1969, 2002\*, 2009\*

\*(οι τίτλοι του 2002 και 2009 είναι στην ουσία τίτλοι τρίτης κατηγορίας λόγω της Α1)

Τμήμα καλαθοσφαίρισης ανδρών
----------------------------

### Ιστορικό

Το ανδρικό τμήμα καλαθοσφαίρισης του συλλόγου δημιουργήθηκε το 1982, μετά από εισήγηση του τότε γενικού γραμματέα του συλλόγου, Γιώργου Αλατζογιάννη. Η ομάδα εντάχθηκε στα Πρωταθλήματα που διοργανώνει η Ε.ΚΑ.Σ. Θεσσαλονίκης και συγκεκριμένα στη Δ' Κατηγορία.

Κέρδισε για πρώτη φορά το δικαίωμα συμμετοχής στη Γ' Εθνική Κατηγορία κατά την αγωνιστική περίοδο 2000-01, οπότε και τερμάτισε στην 6η θέση του 2ου Ομίλου Βορρά. Την επόμενη χρονιά, 2001-02, ο σύλλογος κατετάγη 2ος , ένα μόλις βαθμό πίσω από τον πρωτοπόρο Μ.Α.Σ. Μαντουλίδη .

Η επόμενη περίοδος, 2002-03 δεν υπήρξε εξίσου επιτυχημένη, με τον σύλλογο να τερματίζει στην 8η θέση της βαθμολογίας. Κατά τη χρονιά 2003-04 ο Αχιλλέας τερμάτισε δύο θέσεις χαμηλότερα. Η επόμενη χρονιά, 2004-05 χαρακτηρίστηκε από αισθητή βελτίωση, με την ομάδα να τερματίζει στην 3η θέση του ομίλου της.

Την περίοδο 2005-06 ο σύλλογος ολοκλήρωσε τις αγωνιστικές του υποχρεώσεις στην 7η θέση της βαθμολογίας. Την επόμενη χρονιά, 2006-07, έχοντας συγκεντρώσει 7 νίκες και 17 ήττες, ο σύλλογος τερμάτισε τρίτος από το τέλος και υποβιβάστηκε στο τοπικό του πρωτάθλημα.

Την αγωνιστική περίοδο 2010-11 ο Αχιλλέας έλαβε μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.Θ. καταλαμβάνοντας στην τελική βαθμολογική κατάταξη την 3η θέση.

Την σεζόν 2013-2014 ο Αχιλλέας αναδείχθηκε υπερπρωταθλητής στην κατηγορία της Β Ε.ΚΑ.Σ.Θ ολοκληρώνοντας την χρόνια με μια μεγάλη επιτυχία και με τον προβιβασμό στην Ά Κατηγορία Ανδρών της Ε.ΚΑ.Σ.Θ

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2016-2017 ο Αχιλλέας Τριανδρίας συμμετέχει στο Πρωτάθλημα της Β' Κατηγορίας Ανδρών της Ε.ΚΑ.Σ.Θ. στο 1ο όμιλο όπου κατέκτησε την 6η θέση και εξασφάλισε την παραμονή της στην κατηγορία και για την νέα αγωνιστική περίοδο.

Έδρα του συλλόγου είναι το Δ.Α.Κ. Τριανδρίας.

Τμήμα καλαθοσφαίρισης γυναικών
------------------------------

### Ιστορικό

Το γυναικείο τμήμα καλαθοσφαίρισης του συλλόγου δημιουργήθηκε την αγωνιστική περίοδο 1985-86, οπότε και εντάχθηκε στα Πρωταθλήματα που διοργανώνει η Ε.ΚΑ.Σ. Θεσσαλονίκης. Κατά την αγωνιστική περίοδο 1998-99 η ομάδα κατέκτησε την κορυφή της Α' Κατηγορίας, λαμβάνοντας το δικαίωμα να αγωνιστεί σε πανελλαδικό επίπεδο.

Την επόμενη αγωνιστική περίοδο, 1999-00, ο σύλλογος αναδείχθηκε αμέσως Πρωταθλητής στη Β' Εθνική Κατηγορία (η οποία σήμερα έχει καταργηθεί) και συγκεκριμένα στον Όμιλο Βορρά. Την επόμενη χρονιά, 2000-01, στην Α2 Κατηγορία πλέον, η ομάδα συνέλεξε μόλις 7 νίκες και κατετάγη προτελευταία (σε τριπλή ισοβαθμία). Συνεπώς υποβιβάστηκε και πάλι στη Β' Εθνική.

Κατά την περίοδο 2001-02 ο Αχιλλέας τερμάτισε στην 5η θέση της τελικής βαθμολογικής κατάταξης του Ομίλου Βορρά της Β' Εθνικής. Η επόμενη χρονιά, ωστόσο, 2002-03, κατετάγη προτελευταίος με 4 νίκες και 18 ήττες με αποτέλεσμα να υποβιβαστεί στο τοπικό του πρωτάθλημα.

Η λειτουργία του τμήματος ανεστάλη την περίοδο 2009-10.

Παραπομπές
----------

1. 1 2 3 4  Ιστορικό[*νεκρός σύνδεσμος*], πληροφορίες στον επίσημο ιστότοπο του συλλόγου.
2. 1 2 3 4 5 6 7 8 9 10 11 12  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  Πρόγραμμα & Βαθμολογία της Α' Κατηγορίας Ανδρών, επίσημος ιστότοπος Ε.ΚΑ.Σ.Θ.
4. ↑  «Ένωση Καλαθοσφαιρικών Σωματείων Θεσσαλονίκης» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Πρωταθλητές Β' Εθνικής Γυναικών» Αρχειοθετήθηκε 2014-03-09 στο Wayback Machine. πληροφορίες στον επίσημο ιστότοπο της Ε.Ο.Κ.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Π.Σ. Αχιλλέας Τριανδρίας Αρχειοθετήθηκε 2020-08-09 στο Wayback Machine. επίσημος ιστότοπος του τμήματος ποδοσφαίρου.
* Α.Π.Σ. Αχιλλέας Τριανδρίας, επίσημος ιστότοπος των τμημάτων καλαθοσφαίρισης και πετοσφαίρισης.
* Αχιλλέας Τριανδρίας (καλαθοσφαίριση), επίσημος λογαριασμός στο Facebook.
* Αχιλλέας Τριανδρίας (καλαθοσφαίριση), επίσημος λογαριασμός στο Twitter.
* Αχιλλέας Τριανδρίας (καλαθοσφαίριση), επίσημος λογαριασμός στο YouTube.

  

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.Θ. 2021-2022 |
| --- |
|  |
| 1ος Όμιλος | 
* Ακαδημίες Πεύκων
* Ασβεστοχώρι
* Αστέρας Σίνδου
* Δόξα Δρυμού
* Κεραυνός Άγιου Παύλου
* Λαγυνά
* Μακαμπή Θεσσαλονίκης
* Μέγας Αλέξανδρος Εχεδώρου
* Όλυμπος Ελευθερίου Κορδελιού
* Hoop
 |  |
|  |
| 2ος Όμιλος | 
* Αναγέννηση Νέου Ρυσίου
* Αριστοτέλης Επανωμής
* Αχιλλέας Τριανδρίας
* Βασιλικά
* Ελληνική Ακαδημία
* Ελπίδα Τούμπας
* Καλαμαριά
* Μέγας Αλέξανδρος Θεσσαλονίκης
* Νέα Ραιδεστός
* Ποσειδών Νέας Μηχανιώνας
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α' Κατηγορίας Γυναικών Ε.ΚΑ.Σ.Θ. 2021-2022 |
| --- |
|  |
| 0 | 
* Αχιλλέας Τριανδρίας
* Βελλερεφόντης
* Θερμαϊκός Θέρμης
* Μέγας Αλέξανδρος Εχεδώρου
* Μενεμένη
* Νεάπολη
* Πρωτέας Ελευθερίου-Κορδελιού
* Σταυρούπολη
* Χ.Α.Ν.Θ.
 |  |

 |